cyanic-selkie/wikianc huggingface dataset:
Club Friday the Series 9 รักครั้งหนึ่ง ที่ไม่ถึงตาย
เรื่องย่อ
ความสัมพันธ์ของสองครอบครัวจึงเป็นความสัมพันธ์ของคนสี่คน ที่มีทั้งความรัก ความลับ ความผิดที่ต้องปกปิด และความจริงที่รอการเปิดเผย กับความเจ็บปวดที่ต้องเจอ มันทำให้ความรักครั้งนี้เป็นความรักครั้งหนึ่งที่ไม่ถึงตาย แต่ก็ไม่รู้ว่าจะหาทางออกอย่างไร?
ฝ้าย (แก้ว – จริญญา ศิริมงคลสกุล) กับ เจตน์ (ณัฏฐ์ เทพหัสดิน ณ อยุธยา) เป็นคู่รักที่ทำงานที่เดียวกัน แผนกเดียวกัน และตกลงว่าจะแต่งงานกันในอีกไม่ช้า ทั้งคู่วางอนาคตร่วมกัน แต่เจตน์เป็นคนมีโลกส่วนตัวสูง จึงไม่เปิดเผยให้คนในที่ทำงานเดียวกันรู้ว่าคบกับฝ้าย หลายปีที่ความสัมพันธ์เป็นแบบนี้ ทุกครั้งที่ฝ้ายอยากจะเปิดเผย เจตน์จะมีเหตุผลมาอ้างตลอด อ้างไปจนถึง ฟ้า (ญี่ปุ่น – ณภัทร บรรจงจิตไพศาล) แฟนเก่าของเจตน์ ที่ก็เคยทำงานอยู่ที่นี่ว่า เป็นผู้หญิงเหวี่ยงวีน อาจจะกลับมาวุ่นวาย ทำให้เสียประวัติในการทำงานได้ ด้วยความเชื่อใจและอยู่ใกล้ชิดเจตน์ตลอดเวลา ทำให้ฝ้ายคิดว่ายังไงเจตน์ก็ไม่มีทางนอกใจ แม้ว่าจะโดน เอก้า (ก๊อตจิ – ทัชชกร บุญลัภยานันท์) คอยตักเตือนอยู่บ่อยๆ จนกระทั่งมีพนักงานใหม่อย่างเบนซ์ (แพต – ชญานิษฐ์ ชาญสง่าเวช) เข้ามาทำงาน เจตน์ก็เปลี่ยนไป
เจตน์เริ่มสนใจในตัวเบนซ์พยายามตามจีบเบนซ์ โดยบอกเบนซ์ว่า “โสด ไม่ได้คบกับใครอยู่” พอฝ้ายรู้ก็เสียใจมาก ความเจ็บไม่ได้เกิดแค่ เพราะคนที่รักนอกใจ แต่เพราะทั้งสามอยู่ใกล้ชิดในที่ทำงานเดียวกัน ด้วยความจำเป็นที่ไม่สามารถจะลาออกไปทำงานที่อื่นได้ ความเจ็บปวดที่เกิดจากสายตาเพื่อนร่วมงานที่มองอย่างสงสัย ความเจ็บปวดที่ถูกคนที่รักมองข้ามเหมือนเธอไม่มีตัวตน ความเคยชินจากการมีคนอยู่ข้างๆ กลับกลายเป็นมองเห็นกันเหมือนเดิม แต่ในสถานะการเป็น “คนอื่น” และ “คนรักของคนอื่น” การต้องทนรู้ ทนเห็น ทนยอมรับ จากภาพความจริงที่อยู่ตรงหน้าทุกวัน ตลอดเวลา รักครั้งนี้ จึงเป็นรักครั้งหนึ่งที่แม้ไม่ถึงตาย แต่ก็ทำให้เธอเจ็บปวดปางตาย ฝ้ายจะพาตัวเองหนีให้พ้นความเจ็บครั้งนี้ไปได้อย่างไร?
ความรักของ จอย (เฌอเบลล์-ลัลณ์ลลิน เตจะสา เวศซ์) และ วิน (เจษ - เจษฎ์พิพัฒ ติละพรพัฒน์) เกิดขึ้นด้วยความใกล้ชิดจากการเป็นเพื่อนร่วมงาน แต่ด้วยความสนิทสนม ทำให้วินมีโอกาสได้รับรู้ปัญหาชีวิตของจอยกับ ป๊อก (ตั๊ก – นภัสกร มิตรธีรโรจน์) ซึ่งเป็นสามีของเธอ วินทำหน้าที่เป็นที่ปรึกษาที่ดีให้จอยมาโดยตลอด แต่ไม่ว่าปัญหาครอบครัวของจอยกับป๊อก จะหนักหนารุนแรงขนาดไหน จอยก็ไม่เคยคิดจะตัดสินใจเลิกกับป๊อก เพื่อมาจริงจังกับวิน จอยยังคงวางวินไว้ในสถานะที่ไม่มีตัวตนต่อไปเรื่อยๆ ซึ่งวินเองก็เป็นคนดีที่คอยดูแล เป็นห่วง เป็นใย ให้ความช่วยเหลือ ให้ความรัก ความอบอุ่น และทำทุกอย่าง แบบที่ป๊อกไม่เคยทำให้จอยเลย
จนเมื่อวินได้พบกับ รวงข้าว (ดาว - พิมพ์ทอง วชิราคม) ผู้หญิงคนใหม่ที่เข้ามาในชีวิต ทั้งคู่เริ่มมีความรู้สึกที่ดีต่อกัน วินจึงคิดว่า น่าจะถึงเวลาที่เขาต้องก้าวออกมาจากครอบครัวของคนอื่น เพื่อมีชีวิตเป็นของตัวเอง เมื่อความสัมพันธ์ระหว่างวินกับรวงข้าวเริ่มเดินหน้าไปเรื่อยๆ โดยที่จอยไม่เคยได้รู้ แล้วความรักของวินกับจอยก็ยังคงเป็นความลับที่ต้องปกปิด แต่ด้วยความจริงที่ว่า “ความลับไม่มีในโลก” เรื่องราวทั้งหมดจึงถูกเปิดเผยขึ้นในวันหนึ่ง ด้วยเหตุการณ์ที่ไม่มีใครคาดคิดมาก่อน วินจะตัดสินใจจบปัญหาทั้งหมดนี้ของเขาอย่างไร?
แป้ง (ธันย์ชนก ฤทธินาคา) เป็นแอร์โฮสเตส สาวสวย เพียบพร้อม ทั้งรูปร่างหน้าตา ความรู้ ความสามารถ หน้าที่การงานและฐานะ เธอมีคนรัก ที่พบและคบกันมาตั้งแต่เรียนหนังสือชั้นมัธยม คือ พล (ชานนท์ อักขระชาตะ) เป็นเจ้าของโฮสเทล ทั้งคู่มีความเหมาะสมคู่ควรกันทุกอย่าง โดยเฉพาะอย่างยิ่ง พล เป็นคนที่ครอบครัว เพื่อนฝูงและคนรอบตัว ถึงกับเอ่ยปากว่า เธอโชคดีเหลือเกินที่ได้เจอกับผู้ชายที่แสนดีอย่างนี้ ตลอดระยะเวลา 18 ปี ของความรักความสัมพันธ์ที่เป็นมาอย่างปกติเหมือนคู่รักทั่วๆ ไป มีช่วงเวลาหวาน มีทะเลาะ มีขัดแย้ง แต่ก็ไม่เคยมีปัญหาอะไรมากมายเกินกว่าจะยอมรับกันไม่ได้
จวบจนความจริงเปิดเผยว่า ตลอดเวลาที่ผ่านมาเขาแอบมีความสัมพันธ์ลึกซึ้งกับผู้หญิงอีกหลายคน คือ จุ๊บ (ปรียาดา สิทธาไชย) แอร์โฮสเตสสาวที่อยู่คนละสายการบินกับแป้ง และ อิ๋ม (คารีสา สปริงเก็ตต์) ที่พยายามเข้ามาแสดงตนซึ่งๆ หน้ากับแป้ง แต่พลก็มีวิธีการเอาตัวรอดไม่ให้โดนแป้งจับได้ วิธีการของเขาก็คือเปิดเผยให้ผู้หญิงทุกคนที่เขามีความสัมพันธ์ด้วยได้รับรู้ว่าเขามีคนรักเป็นแอร์โฮสเตสคนนี้และมีตารางการบินแบบนี้ เมื่อไรก็ตามที่เธอไปทำงานตามหน้าที่ ผู้หญิงเหล่านั้นคือแฟนของเขา แต่เมื่อตัวจริงกลับมา ผู้หญิงทุกคนต้องหลบไป ที่น่าแปลกใจก็คือ ผู้หญิงเหล่านั้นก็ยินยอมทำตามข้อตกลงนี้ ทำให้ทุกอย่างถูกปกปิดเป็นความลับที่เธอไม่เคยค้นเจอ แต่เมื่อความจริงปรากฏ แป้งจะตัดสินใจอย่างไรกับความเชื่อใจที่ถูกทำลายไปจนหมดสิ้นและความรักที่เธอมีต่อเขาอย่างมากมาย แต่เขาเองก็มีความรักมากมายที่แจกจ่ายให้กับผู้หญิงอื่นด้วยเช่นกัน
หนุย (คะนึงนิจ จักรสมิทธานนท์) สาววัยทำงานการศึกษาดี เรียนจบถึงขั้นเป็นด็อกเตอร์ แต่งงานกับ โย (ศรราม เทพพิทักษ์) มา 13 ปี พอถึงวันครบรอบแต่งงาน ดร.หนุย จึงจัดเตรียมงานพิเศษให้กับโย แต่โยไม่มาตามนัด ทำให้ ดร.หนุย เสียใจมาก และยิ่งโมโหเมื่อรู้ว่า โย รับ ตอย (ตรีชฎา เพชรรัตน์) สาวประเภทสองเลขาเก่าของศาสตราจารย์ที่มหาวิทยาลัยเดียวกับ ดร.หนุย ซึ่งโดนไล่ออกมาก่อนหน้านี้ เข้าทำงานในบริษัท เมื่อตอยเริ่มทำงานกับโย ทั้งคู่ก็สนิทสนมกันอย่างรวดเร็ว จน ดร.หนุย ไม่ค่อยพอใจและเริ่มมีปัญหาทะเลาะกับ โย บ่อยขึ้นเรื่อยๆ
มิ้นต์ (พิมพ์มาดา บริรักษ์ศุภกร) แต่งงานกับ กรณ์ (กวี ตันจรารักษ์) หนุ่มวิศวกรเพียบพร้อมทุกอย่างที่พ่อกับแม่เลือกให้ ทั้งคู่แต่งงานกันมา 13 ปีแต่ยังไม่มีลูก จนกระทั่งวันหนึ่งมิ้นต์จับได้ว่ากรณ์แอบมีกิ๊ก กิ๊กสาวคนนั้นก็คือน้ำผึ้ง (สิรีภรณ์ ยุกตะทัต) มิ้นต์ไม่สบายใจจึงไปปรึกษา ขุน (ภรัณยู โรจนวุฒิธรรม) หนุ่มมาดเซอร์เพื่อนสนิทสมัยเรียนที่แอบชอบมิ้นต์ ขุนคอยดูแลเทคแคร์มิ้นต์เป็นอย่างดี จนมิ้นต์เริ่มรู้สึกดีกับขุนขึ้นเรื่อยๆ พอกรณ์รู้ว่ามิ้นต์กลับไปสนิทกับขุนก็โกรธมาก ทำให้มิ้นต์กับขุนทะเลาะกันอย่างหนัก มิ้นต์จะตัดสินใจเลือกใครระหว่างคนที่ใช่กับคนที่รัก
จากชีวิตครอบครัวที่อยู่กันมาอย่างมีความสุข จนถึงวันที่ เอ้ (ธีรภัทร์ สัจจกุล) เดินมาขอเลิกเพราะหมดรักและมีคนใหม่ ผิง (ปิยธิดา มิตรธีรโรจน์) ยอมเปิดทางให้เขากับ หยก (อรจิรา แหลมวิไล) แต่โดยดี ถึงจะเจ็บปวดและเสียใจแค่ไหนแต่เธอก็พยายามเข้าใจและทำใจว่าวันนี้เราไม่รักกันอีกต่อไปแล้ว เมื่อแยกทางจากกันไปเขาไปสร้างครอบครัวใหม่กับผู้หญิงคนใหม่ แต่เขาและเธอก็ยังไม่เคยหยุดความสัมพันธ์ที่เรียกกันว่าเพื่อนสนิท เพราะเขาบอกกับเธอว่าระหว่างเรายังมีความรู้สึกดีๆ ต่อกัน
แต่ไม่ว่าเพราะเธอจะยังรักเขามากจนไม่อาจตัดใจ หรือเพราะความใกล้ชิดที่ยังไม่เคยแยกจากกันไปไหน หรือด้วยเหตุผลอะไรก็ตาม สิ่งที่เกิดขึ้นกับชีวิตของเธออย่างที่ไม่เคยคาดฝันมาก่อนก็คือ เธอได้พาชีวิตตัวเอง จากความเป็นเมียหลวงของเขามาสู่ความเป็นเพื่อนสนิท และกลับไปจบลงด้วยคำว่าเมียน้อย คนที่เคยเป็นเมียหลวง จากความรักที่เปิดเผยได้ทุกอย่างกลับกลายเป็นเมียน้อยที่ต้องทนอยู่กับความรักที่หลบๆ ซ่อนๆ บอกใครไม่ได้ แล้วเธอจะพาความรักของเธอเดินต่อไปทางไหนอย่างไร
มัด (รฐา โพธิ์งาม) เป็นลูกสาวที่ไม่ลงรอยกับ ชาติ (ศรัณยู วงษ์กระจ่าง) พ่อของเธอ เพราะชาติมักชอบทำร้าย เล็ก (ปวีณา ชารีฟสกุล) ผู้เป็นแม่มาโดยตลอด มัดจึงเกลียดพ่อฝังใจ ที่ทำร้ายแม่ยังไม่พอ ยังปล่อยให้ ษา (ณัฐภัสสร สิมะเสถียร) เมียน้อยของเขามารังแกแม่ของเธออีก มัดจึงมีปมในใจเกี่ยวกับความเลวร้ายของเพศชายทำให้เธอไม่กล้าที่จะมีความรักกับผู้ชายคนไหน กระทั่งวันหนึ่งมัดเปิดใจที่จะคบกับ เอก (ทวีฤทธิ์ จุลละทรัพย์) เป็นครั้งแรก แต่เมื่อคบกันไปไม่นานก็รู้สึกว่าเอกไม่ใช่สำหรับมัด เธอจึงบอกเลิกเพื่อจบความสัมพันธ์ แต่เอกกลับแก้ปัญหาด้วยการฆ่าตัวตาย ทำให้มัดรู้สึกผิดกับการกระทำของตัวเองในครั้งนี้ไปตลอดชีวิต
เวลาผ่านไป มัดได้เจอกับความรักครั้งใหม่เขาคนนั้นก็คือ ศีล (ธนา สุทธิกมล) ซึ่งความรักในครั้งนี้มัดรู้สึกอยากใช้ชีวิตอยู่กับผู้ชายคนนี้ไปตลอดชีวิต แต่แล้วทุกอย่างก็พังลงเพราะศีลมีภรรยาอยู่แล้ว มัดอยู่ในสถานะเมียน้อยแบบไม่รู้ตัวมาโดยตลอด มัดเสียใจมากที่ศีลทิ้งเธอไปแบบไร้เยื่อใย ทำให้ปมเรื่องผู้ชายฝังใจและมุมมองความรักของเธอก็เปลี่ยนไป มัดเริ่มทำตัวไม่มีคุณค่า คบกับใครก็ชิงบอกเลิกก่อน เอาตัวเข้าแลกเงินกับผู้ชายอายุมากกว่าที่เข้ามาดูแลเธอ หลอกเอาเงินแล้วก็ทิ้ง ทำให้ผู้ชายเหล่านั้นเสียใจ เหมือนกับที่เธออยากจะให้พ่อของเธอได้เจอ มัดคิดแต่ว่าไม่มีความรักไหนที่จะเป็นความจริงสำหรับเธอ เธอจะตัดปมปัญหาเหล่านั้นอย่างไร
ชวรัตน์ ชาญวีรกูล
ชวรัตน์ ชาญวีรกูล (เกิด 7 มิถุนายน พ.ศ. 2479) เป็นนักการเมืองชาวไทย เป็นอดีตรัฐมนตรีว่าการกระทรวงมหาดไทย หัวหน้าพรรคภูมิใจไทย รองนายกรัฐมนตรี และรักษาการณ์นายกรัฐมนตรีในรัฐบาลสมชาย วงศ์สวัสดิ์ เป็นผู้ปฏิบัติหน้าที่แทนนายกรัฐมนตรีนับตั้งแต่วันที่ 2 ธันวาคม พ.ศ. 2551 หลังสมชายพ้นจากตำแหน่งนายกรัฐมนตรี นอกจากนี้ ยังเป็นประธานกรรมการบริษัท เอสทีพี แอนด์ ไอ จำกัด (มหาชน)
ชวรัตน์เป็นบิดาของอนุทิน ชาญวีรกูล นักการเมืองชาวไทย
ประวัติ
ชวรัตน์ ชาญวีรกูล มีชื่อเล่นว่า "จิ้น" คนในสภานิยมเรียก "ปู่จิ้น" เกิดเมื่อวันที่ 7 มิถุนายน พ.ศ. 2479 ภูมิลำเนา ณ จังหวัดพระนคร สำเร็จการศึกษาจากโรงเรียนอัสสัมชัญ กรุงเทพ และสำเร็จการศึกษาระดับปริญญาตรีจากคณะเศรษฐศาสตร์ มหาวิทยาลัยธรรมศาสตร์ และปริญญาบัตรวิทยาลัยป้องกันราชอาณาจักร ภาครัฐร่วมเอกชน และได้ร่วมอบรมหลักสูตร Chairman 2000 รุ่นที่ 3/2001 สมาคมส่งเสริมสถาบันกรรมการบริษัทไทย (IOD) อีกทั้งอบรมหลักสูตร Directors Accreditation Program (DAP) รุ่นที่ 17/2004 สมาคมส่งเสริมกรรมการบริษัทไทย (IOD)
เขาสมรสกับนางทัศนีย์ ชาญวีรกูล มีบุตรด้วยกัน 3 คน เป็นชาย 2 คน และหญิง 1 คน คือ อนุทิน ชาญวีรกูล รองนายกรัฐมนตรี และ รัฐมนตรีว่าการกระทรวงสาธารณสุข มาศถวิน ชาญวีรกูล และนางสาวอนิลรัตน์ ชาญวีรกูล
การทำงาน
เขาเริ่มทำงานในสายธุรกิจรับเหมาก่อสร้าง ในปี พ.ศ. 2505 ได้ก่อตั้งบริษัทรับเหมาก่อสร้างทุนจดทะเบียน 2 ล้านบาทขึ้น ใช้ชื่อว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (STECON) ก่อนจะรับงานสัมปทานระดับ "เมกะโปรเจกต์" ของรัฐบาลหลายยุคหลายสมัย และจดทะเบียนในตลาดหลักทรัพย์เมื่อ พ.ศ. 2537 ผลงานที่สร้างชื่อ เช่น งานก่อสร้างโครงการสนามบินสุวรรณภูมิ 12,260 ล้านบาท, ก่อสร้างโรงไฟฟ้าราชบุรี วงเงิน 4,325 ล้านบาท, งานโรงงานไฟฟ้าแก่งคอย 2,534 ล้านบาท, การก่อสร้างโรงงานไฟฟ้ากรุงเทพใต้ของการไฟฟ้าฝ่ายผลิตแห่งประเทศไทย (กฟผ.) 2,360 ล้านบาท และโครงการก่อสร้างรัฐสภาแห่งใหม่ สัปปายะสภาสถาน วงเงิน 12,000 ล้านบาท
การดำรงตำแหน่งทางการเมือง
เขามีสายสัมพันธ์ทางการเมืองมาเป็นระยะเวลานาน เคยดำรงตำแหน่งรัฐมนตรีช่วยว่าการกระทรวงการคลัง ในปี พ.ศ. 2539 สมัยรัฐบาล พล.อ.ชวลิต ยงใจยุทธ โควตาพรรคชาติพัฒนา, ปี พ.ศ. 2551 เป็นรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาล สมัคร สุนทรเวช ในโควตาของกลุ่มคุณหญิงสุดารัตน์ เกยุราพันธุ์ และดำรงตำแหน่งรองนายกรัฐมนตรีและรัฐมนตรีว่าการกระทรวงสาธารณสุข ตามโควตาของอนุทิน ชาญวีรกูล บุตรชายซึ่งเป็นผู้ใกล้ชิด พ.ต.ท.ทักษิณ ชินวัตร อดีตนายกรัฐมนตรี ในรัฐบาลสมชาย วงศ์สวัสดิ์ และทำหน้าที่รักษาการนายกรัฐมนตรี หลังจากที่สมชาย วงศ์สวัสดิ์ ถูกตัดสิทธิ์ทางการเมือง
ต่อมา เขาได้รับตำแหน่งรัฐมนตรีว่าการกระทรวงมหาดไทย ในรัฐบาลอภิสิทธิ์ เวชชาชีวะ ต่อมาได้รับแต่งตั้งเป็นประธานคณะกรรมาธิการการสาธารณสุข สภาผู้แทนราษฎร หลังจากนั้น ชวรัตน์ก็ได้วางมือทางการเมือง
รางวัลและเกียรติยศ
ชวรัตน์ ชาญวีรกูล ได้รับพระราชทานยศกองอาสารักษาดินแดนเป็น นายกองใหญ่ชวรัตน์ ชาญวีรกูล เมื่อ พ.ศ. 2552 ขณะดำรงตำแหน่งรัฐมนตรีว่าการกระทรวงมหาดไทย
ซานตาลูชีอา
ซานตาลูชีอา (Santa Lucia) เป็นเพลงพื้นเมืองภาษานาโปลี ซึ่งได้รับการแปลงเนื้อร้องเป็นภาษาอิตาลี โดยเตโอโดโร กอตตราอู (Teodoro Cottrau; 1827–1879) ในปี ค.ศ. 1849 ที่เมืองเนเปิลส์ เนื้อร้องบรรยายถึงทัศนียภาพอันงดงามในอ่าวเนเปิลส์ ด้านหน้าย่านชุมชนบอร์โกซานตาลูชีอา คนเรือเชื้อเชิญให้ผู้คนลงเรือเพื่อชมความงามของท้องทะเลยามพระอาทิตย์ตก
เพลงนี้ถูกนำไปขับร้องในภาษาต่าง ๆ มากมาย เช่นที่ขับร้องโดยเอนริโก คารูโซ, มาริโอ แลนซา และเอลวิส เพรสลีย์ ในสหรัฐอเมริกา เป็นเพลงขับร้องสรรเสริญในเทศกาลนักบุญลูซีอา (Saint Lucy) ในสวีเดน เดนมาร์ก และนอร์เวย์
เพลงประจำมหาวิทยาลัยศิลปากร
นอกจากนี้ เพลงซานตาลูชีอา ยังเป็นเพลงประจำมหาวิทยาลัยศิลปากรอีกด้วย สืบเนื่องจากศาสตราจารย์ศิลป์ พีระศรี ผู้ก่อตั้งมหาวิทยาลัยศิลปากร ท่านเป็นชาวอิตาลี ซึ่งมีชื่อเดิมว่า คอร์ราโด เฟโรชี (Corrado Feroci) และชอบร้องเพลงนี้บ่อย ๆ เวลาทำงาน หลังจากนั้น คณะจิตรกรรมประติมากรรมและภาพพิมพ์ ได้นำทำนองเพลงนี้ มาใส่เนื้อร้องภาษาไทย โดยใช้ชื่อเพลงว่า "ศิลปากรนิยม"
เนื้อเพลง
Sul mare luccica l’astro d’argento. Placida è l’onda, prospero è il vento. Sul mare luccica l’astro d’argento. Placida è l’onda, prospero è il vento. Venite all’agile barchetta mia, Santa Lucia! Santa Lucia! Venite all’agile barchetta mia, Santa Lucia! Santa Lucia!
แปลเป็นภาษาอังกฤษ
Now 'neath the silver moon Ocean is glowing, O'er the calm billows, soft winds are blowing. Here balmy breezes blow, pure joys invite us, And as we gently row, all things delight us.
Chorus: Hark, how the sailor's cry joyously echoes nigh: Santa Lucia, Santa Lucia! Home of fair Poesy, realm of pure harmony, Santa Lucia, Santa Lucia!
When o'er the waters light winds are playing, Thy spell can soothe us, all care allaying. To thee sweet Napoli, what charms are given, Where smiles creation, toil blest by heaven.
ความหมาย
ดวงดาราสีเงินที่เปล่งประกายบนท้องนที คลื่นที่พัดเอื่อย สายลมที่พัดมาแผ่วเบา มาเถิด มาสู่เรือลำน้อยของฉัน Santa Lucia Santa Lucia
ดูเพิ่ม
มหาวิทยาลัยศิลปากร
โซเฟีย ดิ มาร์ติโน
โซเฟีย ดิ มาร์ติโน (Sophia Di Martino; เกิด 15 พฤศจิกายน พ.ศ. 2526) เป็นนักแสดงชาวอังกฤษที่มีเชื้อสายอิตาลี
แหล่งข้อมูลอื่น
1993
อาสนวิหารเบอร์ลิน
โบสถ์แห่งนี้เดิมเป็นเพียงโบสถ์น้อยของนิกายโรมันคาทอลิก ถูกสร้างเมื่อปี 1451 ตามบัญชาของฟรีดริชที่ 2 เจ้าผู้ครองบรันเดินบวร์ค เพื่อใช้เป็นโบสถ์ประจำวังแห่งใหม่ของพระองค์ ซึ่งในปีดังกล่าว พระองค์ย้ายวังที่ประทับมายังบริเวณแห่งนี้ โบสถ์แห่งนี้ได้รับการต่อเติมเรื่อยมาจนกระทั่งถูกรื้อทิ้งในปี 1893 เพื่อสร้างอาคารหลังใหม่ อาคารหลังปัจจุบันถูกก่อสร้างแล้วเสร็จในปี 1905 ในสมัยของจักรพรรดิวิลเฮ็ล์มที่ 2
การ์เดียนส์ออฟเดอะกาแล็กซี
การ์เดียนส์ออฟเดอะกาแล็กซี (Guardians of the Galaxy) เป็นทีมซูเปอร์ฮีโรในหนังสือการ์ตูนอเมริกัน ตีพิมพ์โดยสำนักพิมพ์มาร์เวลคอมิกส์
นารูโตะ ตำนานวายุสลาตัน เดอะมูฟวี่ พันธนาการแห่งเลือด
นารูโตะ ตำนานวายุสลาตัน เดอะมูฟวี่ พันธนาการแห่งเลือด (劇場版 NARUTO-ナルト- ブラッド・プリズン (Gekijōban Naruto: Buraddo Purizun)) เป็นเรื่อง ส่วนหนึ่งใน การ์ตูนชุด นารูโตะ ตำนานวายุสลาตัน ถูกฉายในประเทศญี่ปุ่น ในวันที่ 30 กรกฎาคม พ.ศ. 2554 และออกวางจำหน่ายในรูปแบบ DVD blu-ray ในวันที่ 25 เมษายน พ.ศ. 2555
เนื้อเรื่อง
อุซึมาคิ นารูโตะ ได้ถูกส่งตัวไปปฏิบัติภารกิจที่แคว้นคุโมงาคุเร ถูกจับตัวไว้เนื่องจากเกิดความเข้าใจผิดว่าไป พยายาม ลอบสังหารไรคาเงะแห่งคุโมงาคุเระ รวมไปถึงการสังหารโจนินจากคิริงาคุเระและอิวางะคุเระ ทำให้นารูโตะถูกส่งตัวไปยังเรือนจำโฮซึคิโจ เรือนจำเลือด เป็นสถานที่ใช้สำหรับจองจำอาชญากรหรือผู้กระทำผิด โดยมีมุอิเป็นผู้ควบคุมดูแลเรือนจำแห่งนี้เขาจะใช้วิชานินจาจองจำขั้นสูงสุดเพื่อปิดผนึกพลังของอาชญากรหรือผู้กระทำผิดทุกคนที่อยู่ที่นี่ ในสถานที่แห่งนี้ มีบางสิ่งจ้องจะเอาชีวิตของนารูโตะอยู่ ทำให้นารูโตะและพวกเพื่อนๆของเขาต้องต่อสู้เพื่อพิสูจน์ความบริสุทธิ์ของนารูโตะและค้นหาความจริงได้เริ่มต้นขึ้นแล้ว <!--Naruto Uzumaki is sent to a criminal containment facility known as lit. "Physalis Castle" (鬼灯城) in the Hidden Grass Village after he is declared responsible for the attempted assassination of the Raikage, leader of the Hidden Cloud Village, as well as the murders of Jōnin's from the Hidden Mist Village and the Hidden Rock Village. Once there, Mui (無為), the head of the prison, places the lit. "Sky Prison Control" (天牢を使う) seal on Naruto which limits his chakra. On the first night, Naruto uses a clone as a decoy to escape from prison. During his escape, his clone is secretly taken by Mui to have the Nine-tailed beast's chakra extracted which leads him to learn about Naruto's escape plan. Naruto is shortly recaptured and placed in solitary confinement which delays Mui's plans.
During his time in prison, Naruto befriends Ryuzetsu (竜舌), a female ninja from the Hidden Grass Village pretending to be a male inmate. She explains Mui and a select few from the Hidden Grass Village framed Naruto to imprison him so they may extract the Nine tails' chakra to release the seal on the Box of Enlightenment which can grant any wish. Ryuzetsu also shares her plans to avenge her childhood friend Muku (無垢), Mui's son whom was sacrificed to the box ten years prior. Naruto accepts her offer of collaboration to destroy the box before it is unsealed. They begin their plan by initiating a prison riot which distracts the guards and allows Naruto to find the room with the sealed box. He is then captured by Mui and has his chakra extracted which unlocks the box. Disregarding his collaborators commands, Mui asks the box to return his son. Muku is released from the box and is possessed by the box's demon, Satori (悟り). He fatally wounds his father, transforms into a monster, and goes on a rampage.
เผ่าเลวี
เผ่าเลวี (Levites) เป็น 1 ในบรรดา 12 เผ่าของวงศ์วานอิสราเอล ตามบันทึกในคัมภีร์ไบเบิลภาคพันธสัญญาเดิม ในหมวดเบญจบรรณ และตามพระคัมภีร์โทราห์ของศาสนายูดาห์ เลวีมาจากชื่อของบุตรชายคนที่ 3 ของยาโคบ (อิสราเอล) กับนางเลอาห์ ภรรยาคนแรก เลวีเป็นเผ่าเดียวที่พระยาห์เวห์ทรงยกเว้นไม่ให้ได้รับมรดกจากแผ่นดินคานาอัน แต่ให้มีหน้าที่เป็นปุโรหิตและผู้ปฏิบัติงานในสถานนมัสการ
กำเนิดเลวี
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน และเลวี เป็นบุตรคนที่สามของยาโคบ กับนางเลอาห์นั่นเอง
เหตุที่ได้ชื่อว่า เลวี เนื่องด้วยเมื่อคลอดนั้น มารดาได้กล่าวว่า "ครั้งนี้สามีจะสนิทสนมกับข้าพเจ้า เพราะข้าพเจ้ามีบุตรชายกับเขาสามคนแล้ว" เลวี จึงมาจากคำภาษาฮีบรู ที่แปลว่า สนิทสนม
คำพยากรณ์ของยาโคบที่มีต่อเลวี
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อเลวี มีดังนี้
"...สิเมโอนกับเลวีเป็นพี่น้องกัน กระบี่ของเขาเป็นเครื่องอาวุธร้ายกาจ จิตวิญญาณของเราเอ๋ย อย่าเข้าไปในที่ขุมนุมของเขา จิตใจของเราเอ๋ย อย่าเข้าร่วมในที่ประชุมของเขา เหตุว่าเขาฆ่าคนด้วยความโกรธ เขาตัดเอ็นน่องวัวตัวผู้ตามอำเภอใจเขา ให้ความโกรธของเขาถูกแช่งเพราะรุนแรง ให้ความโมโหของเขาถูกสาปเพราะดุร้าย เราจะให้เขาแตกแยกกันในพวกยาโคบ จะให้เขาพลัดพรากกันในคนอิสราเอล..."
เลวี และสิเมโอนฆ่าเชเคม
ทั้งนี้เนื่องจากเมื่อยาโคบเดินทางกลับจากปัดดานอารัมใหม่ ๆ นั้น เมื่อพำนักอยู่ในเมืองเชเคม แคว้นคานาอันนั้น ดีนาห์ บุตรสาวของยาโคบ ซึ่งเป็นน้องสาวของสิเมโอน และเลวี ถูกเชเคม บุตรชายโฮเมอร์ เจ้าเมืองเชเคมนั้นทำลายความบริสุทธิ์ ในครั้งนั้นบรรดาบุตรของยาโคบได้พากันออกอุบายให้โฮเมอร์ เชเคม และบรรดาผู้ชายชาวเมืองนั้นตัดปลายหนังองคชาต เพื่อเข้าสุหนัตก่อนจะยกนางดีนาห์ให้แก่เชเคม ครั้นเมื่อชาวเมืองนั้นอยู่ระหว่างพักฟื้น สิเมโอน และเลวีได้ถือดาบเข้าไปฆ่าฟันชาวเมืองนั้น และปล้นริบเอาทรัพย์สิน สิ่งของ และจับบุตรภรรยาของคนเหล่านั้นไปเป็นทาส ซึ่งเหตุการณ์นั้นทำให้ยาโคบไม่พอใจ
แผนผังตระกูลเลวี
ตามตระกูลของท่านดังแผนผังด้านล่างนี้
คำอวยพรของโมเสสแก่เผ่าเลวี
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพรชนเผ่าต่าง ๆ ของวงศ์วานอิสราเอล โดยบทอวยพรแก่เผ่าเลวี เป็นดังนี้
"...ทูมมิมและอูริม ของพระองค์อยู่กับผู้จงรักภักดีของพระองค์...ผู้กล่าวถึงบิดามารดาของเขาว่า ข้าพเจ้าไม่รู้จักเขาแล้ว เขาไม่จำพี่น้องของเขา และไม่รู้จักลูกของตน เพราะว่าเขาปฏิบัติตามพระวจนะของพระองค์ และรักษาพระสัญญาของพระองค์ เขาทั้งหลายจะสอนกฎหมายของพระองค์แก่ยาโคบ และสอนธรรมบัญญัติแก่อิสราเอล เขาจะวางเครื่องหอมต่อพระพักตร์พระองค์ และถวายเครื่องเผาบูชาบนแทนบูชาของพระองค์...ขอทรงตีทำลายบั้นเอวแห่งศัตรูของเขา...อย่าให้ลุกขึ้นอีกได้"
ตระกูลปุโรหิต
ในหนังสืออพยพ บทที่ 28 พระเจ้าตรัสสั่งให้โมเสสนำอาโรนพี่ชายของท่าน และบุตรของเขา ซึ่งเป็นชนเผ่าเลวีนั้น แยกออกจากวงศ์วานอิสราเอล และแต่งตั้งให้ท่าน และบุตรหลานของท่านเป็นปุโรหิต ปรนนิบัติรับใช้พระเจ้า และในหนังสือเลวีนิติ บทที่ 21 ได้กล่าวถึงแบบอย่างความประพฤติที่ปุโรหิตจะต้องปฏิบัติชีวิตในความบริสุทธิ์ เช่น ห้ามแตะต้องศพ ห้ามแต่งงานกับคนต่างชาติ ห้ามแต่งงานกับหญิงที่เป็นมลทิน หรือหญิงม่าย ไม่ให้โกนศีรษะหรือหนวดเครา อย่าปล่อยผม ห้ามบุตรสาวของปุโรหิตเป็นโสเภณี เป็นต้น
ในหนังสือกันดารวิถี บทที่ 16 ได้กล่าวถึง โคราห์ ชายเผ่าเลวีที่คิดกบฏต่อ โมเสส และอาโรน และตั้งตนเป็นปุโรหิตเอง แต่สุดท้าย โคราห์และพวก ก็ถูกพระเจ้าลงโทษโดยการให้แผ่นดินสูบพวกเขาไป เป็นการยืนยันการทรงเลือกของพระเจ้าที่จะมอบตำแหน่งปุโรหิต ให้แก่ตระกูลของอาโรน
งานและหน้าที่ของคนเลวี
ในหนังสือกันดารวิถี ได้กล่าวถึงหน้าที่ของเผ่าเลวี ที่แตกต่างจากเผ่าอื่น ๆ โดยให้มีหน้าที่ปรนนิบัติงานของสถานนมัสการ โดยแบ่งออกงานออกเป็น 3 กลุ่มตามวงศ์วานของเผ่าเลวี ดังนี้
พระเจ้าทรงกำหนดให้คนเลวีทำงาน เมื่อมีอายุตั้งแต่ 25 ปีขึ้นไป จนกระทั่งถึงอายุ 50 ปีจึงให้หยุดปฏิบัติงาน ซึ่งแตกต่างจากเผ่าอื่น ๆ ที่มีกำหนดอายุทำงานตั้งแต่ 20 ปีขึ้นไป และในขณะเดียวกัน พระเจ้าทรงนำคนเลวี ตั้งแต่เมื่ออายุ 1 เดือนขึ้นไป ในขณะที่ทรงนับคนเผ่าอื่น เมื่ออายุ 20 ปีขึ้นไป
สิ่งที่จัดสรรไว้ให้เลวีและปุโรหิต
ในหนังสือกันดารวิถี พระเจ้าทรงจัดสรรให้บรรดาปุโรหิต และคนเลวีนั้น ได้รับจัดสรรสิ่งต่าง ๆ จากบรรดาของถวายของอิสราเอลที่ไม่ได้นำไปเผาไฟ ให้เป็นสิ่งที่จัดไว้ให้แก่ปุโรหิต และคนเลวี นอกจากนี้ ยังทรงกำหนดให้อิสราเอล มีการไถ่บรรดาบุตรหัวปีของตนจากพระเจ้า เป็นเงิน 5 เชเขล ซึ่งส่วนนี้จะตกเป็นของปุโรหิต และคนเลวีตามสัดส่วนเช่นกัน
นอกจากนี้ ในการแบ่งดินแดนคานาอัน แม้พระเจ้าจะทรงยกเว้น คนเลวี ที่จะไม่ได้รับมรดกจากแผ่นดินคานาอันก็ตาม แต่ทรงกำหนดให้แต่ละเผ่าของอิสราเอล ได้จัดสรรหัวเมืองให้แก่คนเลวีตามขนาดของแต่ละเผ่า ซึ่งประกอบด้วยเมืองลี้ภัยจำนวน 6 เมือง และหัวเมืองอื่น ๆ อีก 22 เมือง โดยแบ่งตามวงศ์วานของเลวีดังนี้
อูลานบาตาร์
อูลานบาตาร์ (Улаанбаатар, เสียงอ่าน: ) เป็นเมืองหลวงและเมืองที่มีประชากรมากที่สุดในมองโกเลีย โดยเป็นเมืองหลวงที่หนาวที่สุดในโลกโดยเฉลี่ย นครนี้ก่อตั้งขึ้นใน ค.ศ. 1639 ในฐานะศูนย์คณะสงฆ์พุทธร่อนเร่ที่เปลี่ยนที่อยู่ 28 ครั้ง ก่อนตั้งถาวรในสถานที่ปัจจุบันเมื่อ ค.ศ. 1778
ด้วยจำนวนประชากรมากกว่า 1.5 ล้านคน (ธันวาคม 2022) ซึ่งเทียบเท่าประชากรเกือบครึ่งหนึ่งของประเทศ และเนื่องจากเป็นเอกนครของประเทศ ทำให้นครนี้ทำหน้าที่เป็นศูนย์กลางทางวัฒนธรรม อุตสาหกรรม และการเงิน รวมทั้งเป็นศูนย์กลางเครือข่ายการขนส่งของมองโกเลียที่เชื่อมด้วยระบบรางทั้งทางรถไฟสายทรานส์-ไซบีเรียในรัสเซียกับทางรถไฟสายของจีน
ชื่อและศัพทมูลวิทยา
ในช่วงที่สถาปนานครใน ค.ศ. 1639 เมืองนี้มีชื่อว่า Örgöö (Өргөө) ภายหลังในโลกตะวันตกดัดแปลงชื่อนี้เป็น Urga จากนั้นใน ค.ศ. 1651 มีการเรียกนครนี้เป็น Nomiĭn Khüree (Номын хүрээ) และใน ค.ศ. 1706 จึงเปลี่ยนเป็น Ikh Khüree (Их хүрээ)
ส่วนชื่ออื่น ๆ ได้แก่ Bogdiin Khuree (Богдын хүрээ) หรือสั้น ๆ ว่า Khüree (Хүрээ) ซึ่งเดิมมีความหมายว่า การล้อมรอบ หรือ การตั้งถิ่นฐาน
ก่อนเป็นเอกราชใน ค.ศ. 1911 มีการเปลี่ยนชื่อนครนี้เป็น Niĭslel Khüree (Нийслэл Хүрээ) จนกระทั้งใน ค.ศ. 1924 เมื่องนครนี้กลายเป็นเมืองหลวงของสาธารณรัฐประชาชนมองโกเลีย จึงเปลี่ยนชื่อใหม่เป็น Ulaanbaatar
ในโลกตะวันตก อูลานบาตาร์ยังคงเป็นที่รู้จักกันในชื่อ Urga หรือ Khuree จนถึง ค.ศ. 1924 และภายหลังในฐานะ Ulan Bator (รูปสะกดจากภาษารัสเซีย Улан-Батор) โดยใช้ชื่อนี้ถึงสองทศวรรษจนกระทั่งมีการใช้ชื่อภาษามองโกเลียในรูปสะกดอักษรซีริลลิกและการทับศัพท์แบบปัจจุบัน (1941–1950)
ภูมิศาสตร์
อูลานบาตาร์ตั้งอยู่เหนือระดับน้ำทะเลเฉลี่ยประมาณ 1350 m ทางตะวันออกเล็กน้อยของใจกลางมองโกเลีย ริมแม่น้ำตูล ซึ่งเป็นลำน้ำสาขาย่อยของแม่น้ำเซเลงกาในหุบเขาที่ตีนเขา Bogd Khan Uul
ภูมิอากาศ
เนื่องด้วยระดับความสูง ละติจูดค่อนข้างสูง ที่ตั้งห่างจากชายฝั่งหลายร้อยกิโลเมตร และผลกระทบจากไซบีเรียนแอนไทไซโคลน ทำให้อูลานบาตาร์เป็นเมืองหลวงที่เย็นที่สุดในโลก
กีฬาแฮนด์บอลในกีฬาแห่งชาติครั้งที่ 44
กีฬาแฮนด์บอลในกีฬาแห่งชาติ ครั้งที่ 44 จัดแข่งขันที่ลานกีฬาอุทยานสวรรค์ จังหวัดนครสวรรค์ กำหนดแข่งขันระหว่างวันที่ 11–21 ธันวาคม พ.ศ. 2558
ถุงทอง
ถุงทอง เป็นอาหารเรียกน้ำย่อยไทยโบราณ ซึ่งเป็นส่วนหนึ่งของอาหารชาววัง
พยม พรหมเพชร
นายพยม พรหมเพชร (เกิด 5 กุมภาพันธ์ พ.ศ. 2495) เป็นกรรมาธิการในคณะกรรมาธิการแก้ไขปัญหาหนี้สินแห่งชาติ ในสภาผู้แทนราษฎรไทย ชุดที่ 25 และ สมาชิกสภาผู้แทนราษฎรจังหวัดสงขลา 1 สมัย
ถุงทอง
วัตถุดิบ
มีวัตถุดิบสำคัญ เช่น
พยม พรหมเพชร
ประวัติ
พยม พรหมเพชร เกิดเมื่อวันที่ 5 กุมภาพันธ์ พ.ศ. 2495 เป็นบุตรของนายพ่วง และ นางเคียง พรหมเพชร สำเร็จการศึกษาระดับปริญญาตรี การศึกษาบัณฑิต จาก มหาวิทยาลัยศรีนครินทรวิโรฒ สมรสกับนางถนอมพร พรหมเพชร มีบุตร-ธิดา 2 คน
งานการเมือง
พยม เคยดำรงตำแหน่งเป็นสมาชิกสภาจังหวัดสงขลา ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายวิรัตน์ กัลยาศิริ อดีต ส.ส. 4 สมัย จากพรรคประชาธิปัตย์ ไปได้
สมาชิกสภาผู้แทนราษฎร
พยม พรหมเพชร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
Omniglypta
Omniglypta เป็นสกุลของมอลลัสกาที่อยู่ในวงศ์ Omniglyptidae มีเพียงสปีชีส์เดียวคือ Omniglypta cerina.
กกขนาก
กกขนาก เป็นพืชใบเลี้ยงเดี่ยวอยู่ในวงศ์กก เป็นพืชจำพวกไม้ล้มลุก มีอายุไม่เกินหนึ่งปี ขึ้นเป็นกอสูง 10-70 เซนติเมตร ลักษณะลำต้นเป็นเหลี่ยมมีผิวเกลี้ยง มีสันชัดเจน กาบใบเรียงซ้อนกันที่โคนกอ ใบของกกขนากมีรูปขอบขนานแคบ ปลายแหลมยาว 10-20 เซนติเมตร กว้าง 2-6 เซนติเมตร ไม่แยกเป็นก้านใบและแผ่นใบ ดอกออกเป็นช่อแน่นกลมคล้ายร่มที่ซ้อนกัน ออกดอกตลอดปี ช่อดอกย่อยจำนวนมากรวมกันเป็นกระจุก ก้านชูดอกสูง 30-40 เซนติเมตร บริเวณปลายก้านกาบช่อย่อยเป็นแผ่นเยื่อบางสีน้ำตาล รูปรี มีเกสรเพศผู้ 3 อัน ผลของกกขนาดมีสีเหลืองแกมเขียว มีลักษณะเป็นผลแห้ง เมื่อแก่แล้วจะไม่แตก มีขนาดเล็กและเป็นรูปรีหรือรูปไข่กลับ ใช้เมล็ดในการแพร่พันธุ์
กกขนากพบได้ในเขตร้อนและเขตเส้นศูนย์สูตรของทวีปเอเชีย นอกจากนี้ยังถือว่าเป็นวัชพืชชนิดหนึ่ง ซึ่งมักขึ้นในนาข้าวและตามแหล่งน้ำทั่วไป โดยเฉพาะในดินชื้นแฉะในนาหว่านน้ำตม นาดำและนาหว่านข้าวแห้ง ชอบขึ้นในที่ชื้นแต่ไม่งอกใต้น้ำ กกขนากที่งอกออกมาใหม่ จะมีลักษณะเหมือนปลายมีดแหลมโผล่ขึ้นจากผิวดินและมีสีเขียวอ่อน งอกขึ้นแข่งต้นข้าวได้อย่างรุนแรง เพราะต้นจะสูงกว่าและมีอายุสั้น อาจทำให้ต้นข้าวล้มและผลผลิตลดลงได้ จากการทดลองพบว่า กกขนาก 100 ต้นต่อตารางเมตร จะทำให้ผลผลิตข้าวลดลง 49-84 % แต่ถ้ามีถึง 300 ต้นต่อตารางเมตร จะทำให้ผลผลิตลดลงถึง 57-90% นอกจากนี้ความเสียหายจะเพิ่มมากขึ้น หากดินมีความอุดมสมบูรณ์สูง
การป้องกันและการกำจัด
กกขนากถือว่าเป็นวัชพืชชนิดหนึ่ง ซึ่งเมื่อขึ้นในพื้นที่ใช้ประโยชน์ เช่น นาข้าว อาจก่อให้เกิดอันตรายแก่ต้นข้าวได้ ดังนั้นจึงต้องมีการป้องกันและกำจัดกกขนากด้วยวิธีต่างๆ ดังนี้
ชื่อพ้องและชื่อท้องถิ่น
กกขนากมีชื่อพ้องหลายชื่อ รวมถึงในประเทศไทยมีการเรียกชื่อแตกต่างกันในแต่ละที่ ดังนี้
อำเภอนาด้วง
นาด้วง เป็นอำเภอหนึ่งของจังหวัดเลย
ที่ตั้งและอาณาเขต
อำเภอนาด้วงมีอาณาเขตติดต่อกับอำเภอข้างเคียง ดังนี้
ประวัติ
ก่อนที่ในวันที่ 1 กุมภาพันธ์ พ.ศ. 2520 ได้ผ่านความเห็นชอบของคณะกรรมการหมู่บ้าน สภาตำบล หัวหน้าส่วนราชการประจำอำเภอ จังหวัด สภาจังหวัด สมาชิกสภาผู้แทนราษฎร และกระทรวงมหาดไทยจึงได้ประกาศเขตท้องที่ ตำบลนาด้วง ตำบลนาดอกคำ ตำบลท่าสะอาด และตำบลท่าสวรรค์ อำเภอเมืองเลย รวมตั้งเป็น กิ่งอำเภอนาด้วง  ตามประกาศกระทรวงมหาดไทยลงวันที่ 7 มกราคม ปีเดียวกัน โดยชื่อ "นาด้วง" ตั้งตามทุ่งนาที่นายพรานด้วงอพยพมาตั้งถิ่นฐานเมื่อประมาณ ปี พ.ศ. 2424 จนกระทั่งเมื่อวันที่ 19 มิถุนายน พ.ศ. 2534 จึงมีพระราชกฤษฎีกาฯ ยกฐานะขึ้นเป็น อำเภอนาด้วง  จนถึงปัจจุบัน
การปกครองส่วนภูมิภาค
อำเภอนาด้วง แบ่งเขตการปกครองย่อยออกเป็น 4 ตำบล 40 หมู่บ้าน ได้แก่
การปกครองส่วนท้องถิ่น
ท้องที่อำเภอนาด้วงประกอบด้วยองค์กรปกครองส่วนท้องถิ่น 5 แห่ง ได้แก่
เจ้าหญิงโยชิโกะ (จักรพรรดินิโจ)
เจ้าหญิงโยชิโกะ (しゅ子内親王 (Yoshiko-naishinnō)) ภายหลังมีพระนามว่า ทากามัตสึ-อิน (高松院; 7 ธันวาคม 1141 – 20 กรกฎาคม ค.ศ. 1176) จักรพรรดินีแห่งญี่ปุ่นโดยพระองค์เป็นพระราชธิดาใน จักรพรรดิโทะบะ จักรพรรดิองค์ที่ 74 ที่ประสูติแต่ ฟุจิวะระ โนะ นะริโกะ เป็นจักรพรรดินีหรือ ชูงู ใน จักรพรรดินิโจ จักรพรรดิองค์ที่ 77 ซึ่งมีศักดิ์เป็นพระนัดดา
บันทึก
1141 1176
ยุคแคมเบรียน
ยุคแคมเบรียน (Cambrian) เป็นธรณีกาลยุคแรกของมหายุคพาลีโอโซอิก อยู่ในช่วง 542 ± 0.3 ล้านปีมาแล้วถึง 488.3 ± 1.7 ล้านปีมาแล้ว ก่อนจะเข้าสู่ยุคออร์โดวิเชียน คำว่าแคมเบรียนตั้งโดย อดัม ซิดก์วิค (Adam Sedgwick) เป็นชื่อโรมันของเวลส์ซึ่งเป็นสถานที่ที่พบหินยุคแคมเบรียนดีที่สุดของอังกฤษ
ยุคแคมเบรียนเป็นช่วงสำคัญของการเปลี่ยนแปลงของสิ่งมีชีวิตบนโลก ก่อนยุคแคมเบรียน สิ่งมีชีวิตนั้นมีขนาดเล็กและเรียบง่าย ก่อนจะค่อยๆเป็นองค์ประกอบซับซ้อนในอีกล้านปีถัดมาก่อนหน้ายุคแคมเบรียน รูปแบบของสิ่งมีชีวิตมีความหลากหลายและเกิดขึ้นอย่างรวดเร็ว เป็นการ “ระเบิด” ทางชีวภาพ ที่จู่ๆสิ่งมีชีวิตก็เกิดอุบัติมาพร้อมๆกันในช่วงเวลาเดียวกัน ปรากฏการณ์ดังกล่าวเรียกว่า Cambrian explosion หรือ Biological Big Bang สิ่งมีชีวิตที่บังเกิดขึ้นมีหน้าตาก็ล้วนแปลกประหลาดอัศจรรย์ทั้งสิ้น เป็นสิ่งมีชีวิตไม่มีกระดูกสันหลังอาศัยอยู่ในทะเล เช่น ไทรโลไบต์ เป็นต้น พืชส่วนใหญ่เป็นสาหร่ายสีเขียว ในยุคนี้ไม่พบสิ่งมีชีวิตบนพื้นดิน
เดอะเคียวร์
เดอะเคียวร์ (The Cure) เป็นวงดนตรีสัญชาติอังกฤษ ก่อตั้งวงในครอว์ลีย์ เวสต์ซัสเซ็กซ์ ในปี 1976 วงมีการเปลี่ยนแปลงสมาชิกหลายครั้งพร้อมกับผู้นำวง นักร้องนำ นักกีตาร์ และนักแต่งเพลงหลัก โรเบิร์ต สมิธ เป็นเพียงสมาชิกคนเดียวเท่านั้นที่ยังคงอยู่ เดอะเคียวร์เริ่มการปล่อยเพลงในยุค 1970 กับอัลบั้มเปิดตัว ทรีอิแมจิแนรีบอยส์ (Three Imaginary Boys) พร้อมกับหลายซิงเกิลในยุคแรก วงเป็นส่วนหนึ่งของการเคลื่อนไหวของดนตรีโพสต์พังก์และนิวเวฟ ที่ได้ผุดขึ้นมาในการตื่นตัวในการปฏิวัติของดนตรีพังก์ร็อกในสหราชอาณาจักร ในช่วงต้นทศวรรษ 1980 วงได้เพิ่มโน้ตเพลงที่มีความมืดและทรมานยิ่งขึ้นที่ช่วยให้ก่อตัวเป็นแนวกอทิกร็อก
หลังจากออกอัลบั้ม พอร์นอกราฟี (Pornography) อนาคตของวงยังไม่เด่นชัด และสมิธได้รู้สึกกระตือรือร้นที่จะดำเนินผ่านพ้นกับความโด่งดังที่แง่ร้ายของวงที่ได้มา กับ ซิงเกิลปีใน 1982 "Let's Go to Bed" สมิธ เริ่มที่จะใส่ความรู้สึกเพลงป็อปเข้าไปข้างในเพลงของวง (เช่นเดียวกับขั้นตอนที่ไม่ซ้ำกัน) ความนิยมของเดอะเคียวร์ได้เพิ่มขึ้นในทุกทศวรรษ โดยเฉพาะอย่างยิ่งในสหรัฐอเมริกา อย่างเพลง "Just Like Heaven", "Lovesong" และ "Friday I'm in Love" ได้เข้าสู่บิลบอร์ดฮอต 100 ชาร์ต โดยเริ่มจากยุค 1990 เดอะเคียวร์เป็นหนึ่งในวงออลเทอร์นาทิฟร็อกที่มียอดนิยมมากที่สุดในโลก วงคาดว่าจะมียอดขาย 27 ล้านอัลบั้มในปี 2004 เดอะเคียวร์ได้ออกสิบสามอัลบั้มสตูดิโอ พร้อมกับ 10 อีพี และ มากกว่าสามสิบซิงเกิล ในระหว่างเส้นทางอาชีพของพวกเขา ตั้งแต่ปี 2010 พวกเขาได้ทำงานกับสตูดิโออัลบั้มเพลงที่สิบสี่
นกสาลิกาดง
นกสาลิกาดง (Blue magpie) เป็นสกุลของนกเกาะคอนสกุลหนึ่ง ใช้ชื่อสกุลว่า Urocissa ในวงศ์นกกา (Corvidae)
เป็นนกที่มีสีสันสวยงาม โดยมากจะเป็นสีฟ้าหรือสีน้ำเงิน และขนหางยาวมาก พบกระจายพันธุ์เฉพาะในป่าของเอเชียตะวันออกและเอเชียตะวันออกเฉียงใต้ มีจะงอยปากที่หนาและแข็งแรง มีลักษณะใกล้เคียงกับนกในสกุล Cissa
ทะเลทรายโซนอรัน
ทะเลทรายโซนอรัน หรือ ทะเลทรายแอริโซนา (Sonoran Desert, Arizona Desert) เป็นทะเลทรายในอเมริกาเหนือ ครอบคลุมพื้นที่ระหว่างชายแดนของสหรัฐอเมริกาและเม็กซิโก โดยมีพื้นที่ส่วนใหญ่ในสหรัฐอเมริกา ในรัฐแอริโซนาและรัฐแคลิฟอร์เนีย และรัฐทางตะวันตกเฉียงเหนือของเม็กซิโกอย่าง รัฐโซโนรา รัฐบาฮากาลิฟอร์เนีย และรัฐบาฮากาลิฟอร์เนียซูร์ ถือเป็นทะเลทรายที่ใหญ่ที่สุดและร้อนที่สุดในอเมริกาเหนือ มีพื้นที่ 311,000 ตร.กม. (120,000 ตร.ไมล์) ทะเลทรายมีพืชและสัตว์หลากหลายชนิด เช่น กระบองเพชรประเภทซากัวโร
Phyllomeniidae
Phyllomeniidae เป็นวงศ์ของมอลลัสกาที่อยู่ในอันดับ Sterrofustia
ทะเลทรายขาว
ทะเลทรายสีขาว (White Sands National Monument) หรือ "ไวท์แซนด์" ตั้งอยู่ในรัฐนิวเม็กซิโก สหรัฐอเมริกา ครอบคลุมอาณาเขตพื้นที่กว่า 700 ตารางกิโลเมตร หรือ 437,500 ไร่ ตั้งอยู่ระหว่างเทือกเขาซาคราเมนโตทางตะวันออก และเทือกเขาซาน อันเดรียส อยู่ระหว่างเทือกเขาทั้งสองทำให้ทะเลทรายสีขาวจึงอยู่ในแอ่งที่ชื่อว่าทูลาโรซา เป็นอนุสรณ์สถานแห่งชาติสหรัฐอเมริกา
ต้นกำเนิดทะเลทรายสีขาว
ทะเลทรายสีขาว เกิดจากเมื่อ 65 ล้านปีที่แล้ว บริเวณแถบนี้เป็นทะเลมาก่อน เกิดแรงดันจากเปลือกโลกมหาศาลบีบอัดจึงเกิดเทือกเขาซาคราเมนโตและเทือกเขาซาน อันเดรียส ซึ่งมีตะกอนยิบซั่มมหาศาลถูกดันขึ้นมาด้วย หลังจากนั้นเกิดฝนตกชะล้างตะกอนยิปซัมจากเทือกเขาทั้งสองไหลลงสู่ทะเลสาบที่ชื่อว่าลูเซโรซึ่งก็ไหลลงสู่จุดที่ต่ำที่สุดคือแอ่งทูลาโรซานั้นเอง และเมื่อน้ำระเหยออกไปหมดจนทะเลสาบน้ำเค็มเหือดแห้งไปหมด ยิปซัมก็ได้แห้งแข็งเป็นผลึกยิปซัม หรือที่เรียกว่า ซีลีไนต์ แต่ผ่านไปในระยะเวลานาน ทำให้ผลึกยิบซัมถูกกัดกร่อนจนกลายเป็นยิปซัมผงละเอียดเต็มไปหมด และกลายเป็นทะเลทรายขาวในปัจจุบัน และก็เป็นแหล่งยิปซัมที่ใหญ่ที่สุดในโลกด้วยเช่นกัน
สิ่งมีชีวิต
เนื่องบริเวณทะเลทรายสีขาวเป็นผงยิปซัมละเอียด และเป็นปริมาณน้ำฝนต่ำมากและสภาพความเป็นด่างสูง จึงไม่เหมาะแก่การเติบโตของสิ่งมีชีวิต แต่บริเวณรอบนอกของทะเลทรายสีขาวยังพอมีแหล่งน้ำอยู่บ้าง จึงเป็นที่อยู่ของพืชและสัตว์กว่า 500 ชนิด รวมทั้งดอกไม้สีสดหลากสี และสัตว์ที่อาศัยอยู่บริเวณนี้ ได้แก่ หมาป่าไคโยตี สกั๊งค์ หนูจิงโจ้ กระรอกดินโกเฟอร์ เม่น และ งู
รัฐเคาะลีฟะฮ์อุมัยยะฮ์
รัฐเคาะลีฟะฮ์อุมัยยะฮ์ (ค.ศ. 661–750; ٱلْخِلَافَة ٱلْأُمَوِيَّة) เป็นรัฐเคาะลีฟะฮ์ที่สองจาก 4 รัฐเคาะลีฟะฮ์หลักหลังการเสียชีวิตของมุฮัมมัด รัฐเคาะลีฟะฮ์นี้ปกครองโดยราชวงศ์อุมัยยะฮ์ (ٱلْأُمَوِيُّون, อัลอุมะวียูน หรือ بَنُو أُمَيَّة, บะนูอุมัยยะฮ์, "บรรดาบุตรแห่งอุมัยยะฮ์") อุษมาน อิบน์ อัฟฟาน (ครองราชย์ ค.ศ. 644–656) เคาะลีฟะฮ์รอชิดีนองค์ที่ 3 ก็เป็นสมาชิกตระกูลนี้ ตระกูลนี้จัดตั้งการปกครองแบบสืบตระกูลตามราชวงศ์ โดยเริ่มต้นที่มุอาวิยะฮ์ อิบน์ อะบีซุฟยาน ผู้ว่าการแห่งอัชชาม (ซีเรีย) กลายเป็นเคาะลีฟะฮ์องค์ที่ 6 หลังสิ้นสุดฟิตนะฮ์ครั้งที่หนึ่งใน ค.ศ. 661 หลังมุอาวิยะฮ์สวรรคตใน ค.ศ. 680 ความขัดแย้งในการสืบสันตติวงศ์ทำให้เกิดฟิตนะฮ์ครั้งที่สอง และอำนาจนั้นตกเป็นของมัรวานที่ 1 จากสาขาหนึ่งของตระกูล อัชชามยังคงเป็นฐานอำนาจหลักของอุมัยยะฮ์ โดยมีดามัสกัสเป็นเมืองหลวง
รัฐเคาะลีฟะฮ์อุมัยยะฮ์ปกครองเหนือดินแดนที่มีประชากรหลากหลายเชื้อชาติและวัฒนธรรม โดยชาวคริสต์ที่ยังคงเป็นประชากรส่วนใหญ่ในรัฐเคาะลีฟะฮ์ และชาวยิวได้รับอนุญาตให้ประกอบศาสนกิจของตนได้ แต่ต้องจ่ายภาษีรายหัว (ญิซยะฮ์) ที่มุสลิมได้รับข้อยกเว้น ส่วนมุสลิมต้องจ่ายภาษีซะกาต ซึ่งจัดสรรสำหรับโครงการสวัสดิการต่าง ๆ ไว้ชัดเจน เป็นผลประโยชน์แก่มุสลิมหรือผู้ที่เข้ารีตอิสลาม ตำแหน่งสำคัญในสมัยเคาะลีฟะฮ์อุมัยยะฮ์ตอนต้นยังคงถือครองโดยชาวคริสต์ ซึ่งบางส่วนมาจากตระกูลที่เคยดำรงตำแหน่งในรัฐบาลไบแซนไทน์ การจ้างงานชาวคริสต์เป็นส่วนหนึ่งของนโยบายความปรองดองทางศาสนาที่กว้างขึ้น ซึ่งจำเป็นต่อการมีอยู่ของประชากรชาวคริสต์จำนวนมากในจังหวัดที่ถูกยึดครอง (เช่น ซีเรีย) นโยบายนี้เพิ่มความนิยมของราชวงศ์อุมัยยะฮ์และทำให้ซีเรียเป็นฐานอำนาจของตน สมัยอุมัยยะฮ์มักถือเป็นยุคก่อตั้งของศิลปะอิสลาม
อิทธิพลยุคแรก
ในยุคก่อนอิสลาม ตระกูลอุมัยยะฮ์ หรือ "บะนูอุมัยยะฮ์" เป็นตระกูลชั้นนำของเผ่ากุร็อยช์แห่งมักกะฮ์ ในช่วงปลายคริสต์ศตวรรษที่ 6 ตระกูลอุมัยยะฮ์ครอบครองเครือข่ายการค้าของกุร็อยช์กับอัชชาม ที่รุ่งเรืองมากขึ้น และพัฒนาพันธมิตรทางเศรษฐกิจและการทหารกับชนเผ่าอาหรับร่อนเร่ที่ควบคุมทะเลทรายอาหรับตอนเหนือและตอนกลาง ทำให้กลุ่มมีอำนาจทางการเมืองในระดับภูมิภาค ตระกูลอุมัยยะฮ์ภายใต้การนำของอะบูซุฟยาน อิบน์ ฮัรบ์ ผู้นำหลักของมักกะฮ์ที่เป็นฝ่ายต่อต้านศาสดามุฮัมมัด แต่หลังจากการยึดครองมักกะฮ์ใน ค.ศ. 630 อะบูซุฟยานกับเผ่ากุร็อยช์หันมาเข้ารับอิสลาม เพื่อประนีประนอมกับชนเผ่ากุร็อยช์ที่มีอิทธิพล มุฮัมมัดจึงให้อดีตศัตรู (รวมถึงอะบูซุฟยาน) ดำรงตำแหน่งในระบบใหม่ อะบูซุฟยานกับตระกูลของเขาย้ายไปที่มะดีนะฮ์ ศูนย์กลางทางการเมืองของอิสลาม เพื่อรักษาอิทธิพลทางการเมืองที่เพิ่งผ่านการจัดตั้งในชุมชนมุสลิม
การเสียชีวิตของมุฮัมมัดใน ค.ศ. 632 ปล่อยให้มีการสืบทอดความเป็นผู้นำของชุมชนมุสลิม ผู้นำของชาวอันศอร ผู้อาศัยในมะดีนะฮ์ที่ให้ความปลอดภัยแก่มุฮัมมัดหลังการอพยพออกจากมักกะฮ์ใน ค.ศ. 622 ปรึกษาถึงการส่งผู้สมัครของตนเองด้วยความกังวลว่าชาวมุฮาญิรูน ผู้ติดตามช่วงแรกและผู้อพยพจากมักกะฮ์ของมุฮัมมัด จะเป็นพันธมิตรกับชนเผ่าของตนเองจากอดีตชนชั้นนำกุร็อยช์ และควบคุมรัฐมุสลิม ฝ่ายมุฮาญิรูนให้ความจงรักภักดีต่ออะบูบักร์ ผู้ติดตามของมุฮัมมัดยุคแรก และทำให้การพิจารณาของฝ่ายอันศอรสิ้นสุดลง ฝ่ายอันศอรกับชนชั้นนำกุร็อยช์ยอมรับและรับรองเขาเป็นเคาะลีฟะฮ์ (ผู้นำของสังคมมุสลิม) พระองค์ให้การสนับสนุนตระกูลอุมัยยะฮ์ด้วยการให้รางวัลพวกเขาจากการมีบทบาทในการพิชิตลิแวนต์โดยมุสลิม หนึ่งในผู้มีส่วนร่วมคือยะซีด บุตรของอะบูซุฟยาน เป็นผู้ถือครองทรัพย์สินและดูแลเครือข่ายการค้าในอัชชาม
อุมัร ((r. 634 – 644)) ผู้สืบทอดต่อจากอะบูบักร์ ได้ลดอิทธิพลของชนชั้นนำกุร็อยช์ลง เพื่อให้การสนับสนุนแก่ผู้สนับสนุนก่อนหน้าของมุฮัมมัด ทั้งในการบริหารและการทหาร แต่ถึงกระนั้นก็ยอมให้บุตรชายของอะบูซุฟยานตั้งฐานที่มั่นในอัชชามเพิ่มขึ้น โดยพื้นที่นี้ทั้งหมดถูกพิชิตใน ค.ศ. 638 เมื่ออะบูอุบัยดะฮ์ อิบน์ อัลญัรรอห์ ผู้บังคับการแคว้นโดยรวมของอุมัร เสียชีวิตใน ค.ศ. 639 พระองค์แต่งตั้งให้ยะซีดเป็นผู้ว่าการอำเภอดามัสกัส, ปาเลสไตน์ และจอร์แดนของอัชชาม ไม่นานยะซีดก็เสียชีวิต อุมัรจึงแต่งตั้งให้มุอาวิยะฮ์ดำรงตำแหน่งนี้ต่อ ภายใต้การปกครองของมุอาวิยะฮ์ อัชชามยังคงความสงบเรียบร้อย มีระเบียบ และมีการป้องกันอย่างดีจากอดีตผู้นำไบแซนไทน์
การบริหาร
เคาะลีฟะฮ์สี่องค์แรกจัดตั้งการปกครองที่มั่นคงแก่จักรวรรดิ ตามแนวทางปฏิบัติและสถาบันการปกครองของจักรวรรดิไบแซนไทน์ที่เคยปกครองในภูมิภาคเดียวกัน ประกอบด้วยฝ่ายของรัฐบาล 4 ฝ่าย คือ: ฝ่ายการเมือง ฝ่ายการทหาร ฝ่ายเก็บภาษี และฝ่ายบริหารศาสนา แต่ละฝ่ายจะมีสาขา สำนักงาน และแผนกต่าง ๆ แยกย่อย
แคว้น
ในทางภูมิศาสตร์ จักรวรรดิแบ่งออกเป็นหลายแคว้น โดยมีการเปลี่ยนเขตชายแดนของแคว้นในสมัยอุมัยยะฮ์หลายครั้ง แต่ละเแคว้นมีผู้ว่าการที่ได้รับการแต่งตั้งจากเคาะลีฟะฮ์ โดยผู้ว่าการเป็นผู้ดูแลฝ่ายศาสนา ผู้นำกองทัพ ตำรวจ และผู้บริหารพลเรือนในแคว้นของตน ค่าใช้จ่ายในท้องถิ่นจ่ายเป็นภาษีที่มาจากแคว้นนั้น โดยส่วนที่เหลือในแต่ละปีจะถูกส่งไปยังรัฐบาลกลางในดามัสกัส
เมื่อรัฐบาลกลางของผู้นำราชวงศ์อุมัยยะฮ์ในยุคหลังเสื่อมถอย ผู้ว่าการบางคนละเลยที่จะส่งรายได้ภาษีเพิ่มเติมไปยังดามัสกัสและสร้างความมั่งคั่งส่วนตัวเป็นอย่างมาก
พนักงานราชการ
เมื่อจักรวรรดิเติบโตขึ้น จำนวนแรงงานอาหรับที่ผ่านเกณฑ์มีน้อยเกินที่จะรับมือกับการขยายตัวของจักรวรรดิอย่างต่อเนื่อง ดังนั้น มุอาวิยะฮ์จึงอนุญาตให้พนักงานราชการท้องถิ่นในแคว้นที่ถูกพิชิตยังคงรักษางานของตนต่อไปในรัฐบาลอุมัยยะฮ์ใหม่ ทำให้มีการบันทึกผลงานของรัฐบาลท้องถิ่นส่วนมากในภาษากรีก, คอปติก และเปอร์เซีย จนกระทั่งรัชสมัยอับดุลมะลิกที่เริ่มมีการบันทึกผลงานรัฐบาลในภาษาอาหรับ
สกุลเงิน
ก่อนการพิชิตโดยมุสลิม จักรวรรดิไบแซนไทน์และซาเซเนียนพึ่งพาเงินตราเป็นสื่อกลาง และยังมีการใช้ระบบนั้นในสมัยอุมัยยะฮ์ โดยมีการใช้เหรียญกษาปณ์ไบแซนไทน์จนถึง ค.ศ. 658 และยังคงมีการใช้เหรียญทองไบแซนไทน์จนกระทั่งมีการปฏิรูปทางการเงิน ประมาณ ค.ศ. 700 นอกจากนี้ รัฐบาลอุมัยยะฮ์เริ่มผลิตเหรียญของตนเองในดามัสกัส ซึ่งเดิมมีความคล้ายคลึงกับเหรียญที่มีอยู่ก่อนหน้า แต่พัฒนาไปในทิศทางใหม่ เหรียญเหล่านี้ถือเป็นเหรียญแรกในประวัติศาสตร์ที่รัฐบาลมุสลิมผลิตขึ้นมา โดยเหรียญทองมีชื่อเรียกว่า "ดีนาร" ส่วนเหรียญเงินเรียกว่า "ดิรฮัม"
โครงสร้างสังคม
รัฐเคาะลีฟะฮ์อุมัยยะฮ์มีชนชั้นทางสังคม 4 ชั้นหลัก:
ชาวอาหรับมุสลิมอยู่ในระดับสูงสุดของสังคมและมองเป็นหน้าที่ต้องปกครองเหนือพื้นที่ที่ถูกยึดครอง พวกเขาถือตนสูงกว่ามุสลิมที่ไม่ใช่ชาวอาหรับ และโดยทั่วไปมักไม่ปะปนกับมุสลิมกลุ่มอื่น ๆ
เมื่อศาสนาอิสลามขยายออกไป ทำให้มีประชากรมุสลิมที่ไม่ใช่ชาวอาหรับมากขึ้นเรื่อย ๆ ส่งผลให้สังคมเกิดความไม่สงบ เนื่องจากผู้เข้ารีตใหม่ไม่มีสิทธิเดียวกันกับชาวอาหรับมุสลิม และเมื่อมีผู้เข้ารีตมากขึ้น รายได้ภาษี (ภาษีชาวนา) จากผู้มิใช่มุสลิมลดลงจนอยู่ในระดับอันตราย ปัญหาเหล่านี้มีแต่จะเลวร้ายจนกระทั่งพวกเขาช่วยก่อให้เกิดการปฏิวัติราชวงศ์อับบาซียะฮ์ในคริสต์ทศวรรษ 740
สิ่งสืบทอด
รัฐเคาะลีฟะฮ์อุมัยยะฮ์มีความสำคัญทั้งจากการขยายดินแดนและปัญหาด้านการปกครองกับวัฒนธรรมที่มาจากการขยายดินแดน แม้จะมีข้อยกเว้นที่น่าสังเกตอยู่บ้าง ฝ่ายอุมัยยะฮ์มักให้สิทธิแก่ตระกูลอาหรับเก่าแก่หลายตระกูล โดยเฉพาะพวกของตนเอง มากกว่ากลุ่มผู้ที่เข้ารับอิสลามใหม่ ดังนั้น พวกเขายึดมั่นในแนวคิดสากลของอิสลามน้อยกว่าฝ่ายศัตรูหลายกลุ่ม ดังที่ G.R. Hawting เขียนไว้ว่า "แท้จริงแล้วอิสลามถูกมองว่าเป็นทรัพย์สินของชนชั้นสูงผู้พิชิต"
ในสมัยอุมัยยะฮ์ ภาษาอาหรับกลายเป็นภาษาฝ่ายบริหาร และมีการแผลงเป็นอาหรับในลิแวนต์ เมโสโปเตเมีย แอฟริกาเหนือ และไอบีเรีย เอกสารและสกุลเงินของรัฐเขียนด้วยภาษาอาหรับ การเปลี่ยนศาสนาจำนวนมากก่อให้เกิดประชากรมุสลิมในรัฐเคาะลีฟะฮ์เพิ่มขึ้น
รายงานจากมุมมองทั่วไปมุมมองหนึ่ง ราชวงศ์อุมัยยะฮ์เปลี่ยนแปลงรัฐเคาะลีฟะฮ์จากสถาบันศาสนา (ในสมัยรัฐเคาะลีฟะฮ์รอชิดีน) ไปเป็นสถาบันราชวงศ์ อย่างไรก็ตาม เคาะลีฟะฮ์อุมัยยะฮ์ดูเหมือนจะเข้าใจตนเองเป็นตัวแทนของพระเจ้าบนโลก และมีต้องรับผิดชอบต่อ "ความหมายและรายละเอียดในกฎเกณฑ์ของพระเจ้า หรืออีกนัยหนึ่งคือคำจำกัดความหรือคำอธิบายโดยละเอียดของกฎหมายอิสลาม"
สถาปัตยกรรม
ตระกูลอุมัยยะฮ์สร้างมัสยิดใหญ่และพระราชวังทะเลทรายทั่วลิแวนต์, อียิปต์และแอฟริกาเหนือ เช่นเดียวกันกับการสร้างเมืองทหารรักษาการณ์ (อัมศอร) เพื่อป้องกันชายแดนของตน เช่นที่อัลฟุสฏอฏ, อัลก็อยเราะวาน, กูฟะฮ์, บัสรา และมันศูเราะฮ์ อาคารหลายแห่งมีรูปแบบสถาปัตยกรรมและภาพวาดแบบไบแซนไทน์ เช่น โมเสกโรมันกับเสาแบบคอรินเทียน อาคารที่มีชื่อเสียงที่สุดได้แก่โดมแห่งศิลาที่เยรูซาเลม และมัสยิดอุมัยยะฮ์ที่ดามัสกัส และสิ่งก่อสร้างอื่น ๆ อย่างพระราชวังของฮิชาม, ก็อศร์อัมเราะฮ์, มัสยิดใหญ่แห่งอัลก็อยเราะวาน และมัสยิดใหญ่แห่งอเลปโป
โนรา สแตนตัน แบลตช์ บาร์นีย์
โนรา สแตนตัน แบลตช์ บาร์นีย์ (Nora Stanton Blatch Barney; 30 สิงหาคม พ.ศ. 2426 — 18 มกราคม พ.ศ. 2514) เป็น วิศวกรโยธา สถาปนิก และสนับสนุนการเรียกร้องสิทธิสตรี ชาวอเมริกัน
ชีวิตวัยเยาว์
โนราเกิดที่เมือง แฮมป์เชียร์ ประเทศอังกฤษ ในปี พ.ศ. 2426 เธอเป็นบุตรีของ วิลเลียม แบลตช์ และ แฮร์ริออต อีตัน สแตนตัน เธอได้ศึกษาวิชาเอกในด้าน ภาษาละติน และคณิตศาสตร์ ที่โรงเรียนฮอเรซมันน์ในนิวยอร์กซิตี ซึ่งต่อมาครอบครัวของเธอได้ย้ายถิ่นฐานมายังสหรัฐอเมริกาถาวร
เธอได้มีโอกาสศึกษาต่อในมหาวิทยาลัยคอร์เนลล์และสำเร็จการศึกษาในปี 2448 โดยเธอได้เป็นบัณฑิตคนแรกที่ได้รับปริญญาในด้านวิศวกรโยธา ซึ่งต่อมาได้เข้าร่วม สมาคมวิศวกรโยธาอเมริกัน (ASCE) และเป็นสมาชิกหญิงคนแรกของสมาคม เธอเริ่มทำงานในนิวยอร์กซิตีในงานด้านบริหารจัดการทรัพยากรน้ำ ในช่วงที่เธอได้ทำงานในนิวยอร์กนั้น เธอเป็นส่วนหนึ่งของกลุ่มที่เรียกร้องสิทธิสตรีในสหรัฐอเมริกา
ชีวิตแต่งงานกับ ลี เดอ ฟอเรสต์
ในปี พ.ศ. 2451 เธอได้แต่งงานกับนักประดิษฐ์ ลี เดอ ฟอเรสต์ ชำนาญในด้านเทคโนโลยีวิทยุไร้สาย ในปีต่อมาสามีเธอได้ขอให้เธอลาออกจากการเป็นวิศวกรโยธาและมาเป็นแม่บ้าน เธอได้ปฏิเสธและเป็นสาเหตุให้เธอได้แยกทางกับสามี ในปี 2452 หลังจากที่ได้หย่ากับสามี เธอยังคงทำงานต่อในด้านวิศวกรโยธา ในงานผู้ตรวจสอบอาคาร นักออกแบบโครงสร้างเหล็ก และสถาปนิกอีกด้วย
ชีวิตบั้นปลาย
ในปี 2462 โนราได้แต่งงานกับสถาปนิก มอร์แกน บาร์นีย์ โดยโนราเองยังคงทำงานในฐานะผู้สนับสนุนการเรียกร้องสิทธิสตรี และสถาปนิกในเวลาเดียวกัน และในปี 2487 เธอได้แต่งหนังสือในด้านสิทธิมนุษย์ในชื่อ World Peace Through a People's Parliament
โนราได้ทำงานเป็นนักพัฒนาสินทรัพย์ และเรียกร้องสิทธิสตรีจนกระทั่งเธอเสียชีวิต ในเมืองกรีนวิช รัฐคอนเนตทิคัต ในปี 2514
ดูเพิ่ม
18831971
ดัชชีสติเรีย
ดัชชีสติเรีย (Duchy of Styria; Herzogtum Steiermark; Vojvodina Štajerska; Stájerország) เป็นดัชชีที่ตั้งอยู่ทางตอนใต้ของออสเตรียและทางเหนืของสโลวีเนียปัจจุบัน ดัชชีสติเรียเป็นส่วนหนึ่งของจักรวรรดิโรมันอันศักดิ์สิทธิ์จนกระทั่งถูกยุบในปี ค.ศ. 1806 หลังจากนั้นก็เป็นส่วนหนึ่งของจักรวรรดิออสเตรีย-ฮังการีจนกระทั่งมาถูกยุบในปี ค.ศ. 1918 อาณาจักรก่อตั้งโดยจักรพรรดิฟรีดริชที่ 1 แห่งโรมันอันศักดิ์สิทธิ์ หรือเฟรเดอริกบาร์บารอซซาในปี ค.ศ. 1180 เมื่อทรงเลื่อนฐานะของออตโตคาร์ที่ 4 แห่งอาณาจักรมาร์ชแห่งสไตเรียขึ้นเป็นดัชชีหลังจากการพ่ายแพ้ของเฮนรีเดอะไลออนเมื่อต้นปีนั้น ออตโตคาร์เป็นดยุกคนแรกและคนสุดท้ายของตระกูลออตโตคาร์ที่ปกครองสติเรีย
เมื่อออทโทคาร์เสียชีวิตในปี ค.ศ. 1192 อาณาจักรก็ตกไปเป็นของตระกูลบาเบนแบร์กประมุขของออสเตรียตามข้อตกลงในข้อตกลงจอร์เจนเบิร์ก (Georgenberg Pact) หลังจากตระกูลบาเบนแบร์กสิ้นสุดลงอาณาจักรก็ตกไปเป็นของราชอาณาจักรฮังการี (ค.ศ. 1254–ค.ศ. 1260) พระเจ้าออตโตคาร์ที่ 2 แห่งโบฮีเมีย (ค.ศ. 1260–ค.ศ. 1276) และราชวงศ์ฮับส์บูร์ก ผู้ส่งดยุกจากราชวงศ์ไปปกครองระหว่าง ค.ศ. 1379 จนถึงปี ค.ศ. 1439 และระหว่าง ค.ศ. 1564 จนถึงปี ค.ศ. 1619
ระหว่างการรุกรานของจักรวรรดิออตโตมันระหว่างคริสต์ศตวรรษที่ 16 ถึง 17 ดินแดนสติเรียก็ได้รับความเสียหายอย่างหนักและสูญเสียประชากรไปเป็นจำนวนมาก กองทัพตุรกียกทัพเข้าไปรุกรานสติเรียด้วยกันทั้งสิ้นเกือบยี่สิบครั้ง แต่ละครั้งก็ทำลายและปล้นสดมโบสถ์ อาราม เมือง และหมู่บ้าน ประชาชนถ้าไม่ถูกสังหารก็ถูกจับตัวไปเป็นทาส
เมื่อจักรวรรดิออสเตรีย-ฮังการีล่มสลายลงหลังจากสงครามโลกครั้งที่หนึ่ง รัฐเยอรมันออสเตรียที่เหลืออยู่ก็อ้างตัวเป็นเจ้าของดินแดนซิสไลท์ทาเนีย (Cisleithania) ทั้งหมด ตามสนธิสัญญาแซงต์แชร์แมงอองเลย์ ออสเตรีย-ฮังการีก็ถูกแบ่งตามแนวเชื้อชาติอย่างกว้างๆ สไตเรียเกือบทั้งหมด (สไตเรียเหนือ ยังคงมีดยุกปกครองโดยมีเมืองหลวงอยู่ที่กราซ) กลายไปเป็นส่วนหนึ่งของสาธารณรัฐออสเตรียที่หนึ่ง (First Austrian Republic) และหนึ่งในสามทางตอนใต้ (สติเรียใต้ที่มีมาริบอร์เป็นเมืองหลวง) ตกไปเป็นของรัฐสโลวีน, โครแอท และเซิร์บ ที่ต่อมากลายเป็นส่วนหนึ่งของสโลวีเนียปัจจุบัน
นกกาน้อยแถบปีกขาว
นกกาน้อยแถบปีกขาว (Black magpie; ) เป็นนกชนิดหนึ่งในวงศ์นกกา (Corvidae)
จัดเป็นนกชนิดเดียวในสกุล Platysmurus กระจายพันธุ์ในประเทศบรูไน, อินโดนีเซีย, มาเลเซีย, พม่า, สิงคโปร์, และไทย พบในป่าลุ่มต่ำและป่าชายเลนในเขตร้อนและเขตอบอุ่น ปัจจุบันกำลังถูกคุกคามจากการสูญเสียถิ่นอาศัย
นกกาน้อยแถบปีกขาวยาวประมาณ 40 เซนติเมตร ตาสีแดง ขนสีดำตลอดตัว ยกเว้นปีกมีแถบสีขาวตามยาว มีหงอนสั้น ๆ บนหัว
พิจิกา จิตตะปุตตะ
พิจิกา จิตตะปุตตะ ชื่อเล่น ลูกหว้า เป็นนักร้อง นักแสดงละครเพลงและละครเวที โฆษกผู้ให้เสียงพากย์โฆษณา โดยเป็นที่รู้จักจากการเป็นนักร้องหญิงของวงดูบาดู (Doobadoo) ที่มีเพลงดังอย่าง "ไม่ใช่ผู้ชาย", "โอ้ใจเอ๋ย" อัลบั้มดูบาดูได้รับรางวัลอัลบั้มยอดเยี่ยมจาก คมชัดลึกอวอร์ด (2548) และแฮมเบอร์เกอร์อวอร์ด อีกด้วย เคยได้รับรางวัลทางการแสดงมิวสิคัลจาก ชมรมวิจารณ์ศิลปการแสดงนานาชาติในประเทศไทย ยังเคยเป็นดีเจคลื่นเพลง Jazz 98.5, Breeze F.M. และ 98.5 Good fm และ98EDS weekend spacial อดีตเคยเป็นนักร้องของชมรมดนตรีของมหาวิทยาลัย (CU Band) หลังเรียนจบ ได้เข้าทำงานประจำฝ่ายโปรโมชั่นและเลขาฝ่ายสื่อสารการตลาดที่ MTV Thailand
ประวัติ
เริ่มต้นเป็นนักร้องรับเชิญให้กับศิลปินต่างๆ เช่น ซีเปีย, กลุ่มเรียนเชิญผู้มีจิตศรัทธา, บัวหิมะ, เทมโปคลินิค ฯลฯ ในปี 2552 ได้ออกอัลบั้มเพลงที่มีชื่อว่า Feel by Lookwa ซึ่งมีเพลงสากลทั้งหมดจำนวน 12 เพลง และมีอัลบั้มเดี่ยวในปี 2554 ที่ใช้ชื่อว่า Pijika มีเพลงเป็นที่รู้จักมากมายหลายเพลง อาทิ "นิดนึง", "อยู่ ๆ ก็มาปรากฏตัวในตัวใจ", "แสงสุดท้าย", "กลัวเข้าใจผิด", "หนึ่งคำที่ล้นใจ" เป็นต้น นอกจากนี้ยังเป็นคอรัสในการแสดงสด และสตูดิโออัลบั้มให้หลายศิลปิน เช่น ลุลา ,อีทีซี, โจอี้ บอย, รัดเกล้า อามระดิษ,เบิร์ด ธงไชย เป็นต้น
ด้านละครเวที เธอเริ่มเล่นละครเวทีตั้งแต่ยังเป็นนิสิต เรื่องแรกคือ กาลคืนหนึ่ง เป็นละครเวทีประจำปี 2543 ของคณะนิเทศศาสตร์ จุฬาลงกรณ์มหาวิทยาลัย และต่อมาในปี 2545−2546 ได้เล่นให้กับค่ายดรีมบอกซ์ในละครเพลงเรื่อง คู่กรรม เดอะมิวสิคัล ถือเป็นการเริ่มต้นบทบาทการเป็นนักแสดงละครเวทีอย่างอย่างเต็มตัว และหลังจากนั้นลูกหว้ามีผลงานละครเวทีอย่างต่อเนื่องไปพร้อม ๆ กับการเป็นนักร้อง เธอมีโอกาสเล่นละครเวทีหลากหลายบทบาทให้กับหลายค่าย ทั้งละครสารนิพนธ์ ละครพูด หรือละครเพลง อาทิ วิวาห์ คาบาเร่ต์ (2549), Pippin The Musical (2551), Chicaco (2552), Dreamgirls (2556) รับบท Deena Jones, ไกลกังวล Musical on the beach (2556, 2558), มนต์รักเพลงสวรรค์ (2558), ลอดลายมังกร เดอะมิวสิคัล (2560) รับบท เนียม, Little Shop of Horrors (2561) รับบท ออเดรย์ และ ชายกลาง เดอะมิวสิคัล (2562) เป็นต้น เธอยังเคยได้รับรางวัล นักแสดงหญิงยอดเยี่ยม จากชมรมวิจารณ์ศิลปะการแสดงนานาชาติในประเทศไทย จากบทของ สุดา ในละครเพลงเรื่อง แผ่นดินของเรา (2558) อีกด้วย
ผลงานเพลง
2542
2543
2544
2546
2547
2548
2550
2551
2556
2557
2559
2560
2562
2563
2564
2566
ผลงานแสดงโทรทัศน์และภาพยนตร์
2558 นักแสดงรับเชิญ บท ครู ในภาพยนตร์ Yes or No2.5 กลับมาเพื่อรักเธอ
2564 นักแสดงรับเชิญ ซีรีส์ เด็กใหม่ (Girl From Nowhere) Season 2 (Ep.3 Minnie and the Four Bodies) ทาง Netflix
อำเภอจังหาร
จังหาร เป็นพื้นที่ทางทิศเหนือของจังหวัดร้อยเอ็ด แยกออกมาจากอำเภอเมืองร้อยเอ็ด เมื่อประมาณปี พ.ศ. 2532 มีแม่น้ำชีเป็นเส้นแบ่งเขตจังหวัด
พิจิกา จิตตะปุตตะ
ผลงานแสดงโทรทัศน์และภาพยนตร์
2565 นักแสดงรับเชิญ ซีรี่ย์ Sing Again รักอีกครั้ง ช่อง TrueID / Netflix
อำเภอจังหาร
ที่ตั้งและอาณาเขต
อำเภอจังหารตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
พิจิกา จิตตะปุตตะ
ผลงานแสดงโทรทัศน์และภาพยนตร์
2565 ซีรีส์ แฟนผมเป็นประธานนักเรียน ช่อง Gmm25
2566 รับเชิญ ซีรีส์ พระจันทร์มันไก่ ช่อง Gmm25 2566 รับเชิญ ซีรีส์ Our Skyy 2 แฟนผมเป็นประธานนักเรียน ช่อง Gmm25
อำเภอจังหาร
ประวัติ
ที่ตั้งเดิมอยู่บริเวณบ้านเขื่อน (ตรงข้ามบ้านเหล่างิ้วโนนหนองแวง) ต่อมาเคลื่อนย้ายมาอยู่ในดงป่าม่วง ซึ่งเป็นแหล่งอุดมสมบูรณ์ เป็นบริเวณที่เต็มไปด้วยหมากฝั่งไก่ (พืชชนิดหนึ่ง) ต่อมาเกิดโรคระบาด โรคห่า (อหิวาต์) โรคบักห่าง (โรคฝีดาษ) (บางคนเล่าว่ามีต้นบักบ้าจริง คือคนที่กินต้นไม้นี้เข้าไปจะวิ่งรอบบ้าน) จึงทำให้เกิดโรคระบาดในหมู่บ้าน ผู้คนล้มตายเป็นจำนวนมาก จึงอพยพแตกบ้านจากโนนบ้านเก่า (ป่าม่วง ที่ตั้งของวัดฐิตวิริยาวนารามปัจจุบัน) ได้กระจัดกระจายกันอยู่ตามหมู่บ้านต่าง ๆ คือ บ้านจังหาร บ้านเหล่างิ้ว บ้านหนองเข็ง บ้านลอมคอม
กลุ่มที่อพยพไปอยู่ที่บ้านจังหารนำโดยพ่อปู่ไก่แก้ว ได้มาตั้งบ้านเรือนอยู่อาศัยทางด้านตะวันออกของบ้านจังหารปัจจุบัน ประชากรได้ร่วมก่อตั้งและพัฒนามาตลอด จนถึงสมัยกำนันสิงห์และผู้ใหญ่ทำมาสิงห์เป็นผู้นำ ต่อมามีกำนันมูกแกส กำนันขุนบุญธรรมพิทักษ์ (บ้านเหล่างิ้ว) ต่อมากำนันพรหม บ้านจังหาร กำนันชาย กะณิโก (บ้านจ่าเหล่า) กำนันบุญวรรณ แย้มโกสุมภ์ (บ้านเหล่างิ้ว) กำนันเธียร วัลภูมิ (บ้านจังหาร) กำนันสนิท ไชยฮะนิจ (บ้านจังหาร) จนกระทั่งปัจจุบัน กำนันบรรจง ยุคะลัง (บ้านเหล่างิ้ว)
พิจิกา จิตตะปุตตะ
ผลงานแสดงโทรทัศน์และภาพยนตร์
2566 ละคร บุษบาลุยไฟ ช่อง ไทยพีบีเอส